Moldpill

Moldpill (ka psalmodikon, laulupill või laulukannel) on Rootsist Eestisse ja ka teistesse Baltimaadesse levinud rahvapill: ühekeelne, tagurpidi molli kujuline poogenpill, mille keele all on sõrmlaud ja nootide tähtmärgid.Moldpill rahvakultuuri veebilehel Kultuurilaegas Moldpilli mängitakse vibukujulise poognaga, pill toetatakse põiki sülle.

Algelisuse tõttu peetakse moldpilli sageli vanaks pilliks, kuid tegelikult konstrueeris selle 1829. aastal Rootsi pastor Johannes Dillner (1785–1852) monohordi ja hummeli põhjal.

Psalmodikoni nimetusega levis see kiiresti talurahva seas vaimuliku muusika saatepillina, mida kasutati nii vaestes kogudustes ja koolides kui ka koduste palvetundide ajal. Seepärast nimetati seda ka laulupilliks või laulukandleks. Rootsis oli moldpill eriti populaarne 1840.–1860. aastail, sealt jõudis see ka luterlikesse naabermaadesse.

Nõukogude ajal on antud välja postkaart, millel moldpilli mängib Ullo Toomihttp://www.osta.ee/en/moldpill-mangib-ullo-toomi-4200966.html. Uuemal ajal on moldpilli kasutanud näiteks Luhatsi pereansambel 1990. aastail rahvamuusik Elmar Luhatsi mälestuseks avaldatud kassetil "Lugusid 15 eesti rahvapillil"http://erb.nlib.ee/?kid=27112317&oid=230acad4 ja Läti ansambel Auļi 2007. aasta plaadil "Auļos"http://tallinn.ester.ee/record=b2693673~S1*est, kuid ka Eesti raskemuusikakollektiiv MetsatöllJan Riemersma "Metsatöll: ängipill, moldpill en wolven" Rockportaal plaadil "Ulg" (2011)http://tallinn.ester.ee/record=b2733279~S1*est.

Leedus tuntakse moldpilli nimetusega manikarka. Lätis leiutati sellest kahe keelega variant, mille nimi on ģīga.

Viited

Välislingid
 Moldpill rahvakultuuri veebilehel Kultuurilaegas
 Nordic-American Psalmodikonforbundet (sh fotod ja muusikanäide; inglise keeles)
 Nordiska Psalmodikonförbundet (rootsi keeles)

Kategooria:Keelpillid
Kategooria:Eesti rahvapillid